വാട്സ്ആപ്പ്, ഫേസ്ബുക്ക്, ഇന്സ്റ്റാഗ്രാം സേവനങ്ങള് തടസ്സപ്പെട്ടു ലോകത്തിന്റെ പലഭാഗത്തും ഫേസ്ബുക്കിന് കീഴിലുള്ള എല്ലാ സാമൂഹ്യ മാധ്യമങ്ങളും നിശ്ചലമായതായി റിപ്പോര്ട്ട്. വാട്സ് ആപ്പ്, ഫേസ്ബുക്ക്, ഇന്സ്റ്റാഗ്രാം എന്നീ സാമൂഹിക മാധ്യമങ്ങളുടെ പ്രവര്ത്തനം തടസ്സപ്പെട്ടു. രാത്രി ഒമ്ബത് മണിയോടെയാണ് സംഭവങ്ങളുടെ തുടക്കം. വാട്സാപ്പില് മെസേജ് പോകുന്നില്ല, സ്റ്റാറ്റസ് ലോഡാവുന്നില്ല, എഫ്ബി പോസ്റ്റും ചെയ്യാനാകുന്നില്ല. നെറ്റ് ഓഫര് തീര്ന്നോയെന്നും വൈഫൈ അടിച്ചുപോയോ എന്നും വരെ പലരും സംശയിച്ചു. സാങ്കേതിക പ്രശ്നം നേരിടുണ്ടെന്ന് ട്വീറ്റുകള് വന്നതോടെയാണ് പ്രശ്നം മനസ്സിലായത്. ചില സാങ്കേതിക കാരണങ്ങളാല് പ്രവര്ത്തനങ്ങളില് തടസം നേരിട്ടതില് ഖേദിക്കുന്നുവന്ന് ഫേസ്ബുക്ക് തങ്ങളുടെ വെബ്സൈറ്റില് പ്രസിദ്ധീകരിച്ച സന്ദേശത്തില് വ്യക്തമാക്കി. ഫേസ്ബുക്ക് സേവനങ്ങള് തടസ്സപ്പെട്ടതിനെ കുറിച്ച് നിരവധി ആളുകള് ട്വീറ്റ് ചെയ്തിട്ടുണ്ട്. തടസം നേരിട്ടുന്നുണ്ടെന്ന് വാട്സ് ആപ്പും സ്ഥിരീകരിച്ചു. വാട്സ് ആപ്പ് പ്രവര്ത്തനങ്ങള് തടസപ്പെട്ടിരിക്കുകയാണെന്ന് ട്വിറ്ററിലൂടെയാണ് കമ്ബനി സ്ഥിരീകരിച്ചത്. പ്രശ്നം എത്രയും പെട്ടന്ന് പരിഹരിക്കുമെന്നും ഉപയോക്താക്കളുടെ ക്ഷമയ്ക്ക് നന്ദിയെന്നും വാട്സാപ്പ് ട്വീറ്റ് ചെയ്തു. എന്നാല്, സേവനങ്ങള് എപ്പോള് പുനഃസ്ഥാപിക്കപ്പെടും എന്ന കാര്യത്തില് ഇതുവരെ വ്യക്തത വന്നിട്ടില്ല.